PMIndiaData/PMIndiaSum huggingface dataset:
આઈઆઈટી ખડગપુર, પશ્ચિમ બંગાળના 66મા પદવીદાન સમારોહમાં પ્રધાનમંત્રીના સંબોધનનો મૂળપાઠ

નમસ્કાર જી, કેન્દ્રીય મંત્રીમંડળમાં મારા સહયોગી શ્રી રમેશ પોખરિયાલ નિશંકજી, શ્રી સંજય ઘોત્રેજી, આઈઆઈટી ખડગપુરના ચેરમેન શ્રી સંજીવ ગોયન્કાજી, ડાયરેક્ટર શ્રી વી. કે. તિવારીજી, અન્ય ફૅકલ્ટી મૅમ્બર્સ, તમામ કર્મચારી સાથી, પૅરેન્ટ્સ અને મારા યુવા સાથીઓ!! આજનો દિવસ આઇઆઇટી ખડગપુરના માત્ર એ વિદ્યાર્થીઓ માટે જ મહત્ત્વનો નથી જેમને ડિગ્રી મળી રહી છે. આજનો દિવસ નવા ભારતના નિર્માણ માટે પણ એટલો જ મહત્ત્વનો છે. આપ સૌ સાથે આપના માતા-પિતા અને આપના પ્રોફેસર્સની જ આશાઓ નથી જોડાયેલી પણ આપ 130 કરોડ ભારતવાસીઓની આકાંક્ષાઓનાં પણ પ્રતિનિધિ છો. એટલે આ સંસ્થાનથી દેશને 21મી સદી માટે આત્મનિર્ભર ભારતમાં બની રહેલી નવી ઈકોસિસ્ટમ માટે નવી લીડરશિપની પણ આશાઓ છે. નવી ઈકોસિસ્ટમ, આપણા સ્ટાર્ટઅપ્સની દુનિયામાં, નવી ઈકોસિસ્ટમ આપણા ઈનોવેશન રિસર્ચના વિશ્વમાં, નવી ઈકોસિસ્ટમ આપણા કૉર્પોરેટ વર્લ્ડમાં, અને નવી ઈકોસિસ્ટમ, દેશની વહીવટી વ્યવસ્થામાં, આ કૅમ્પસમાંથી નીકળીને આપે તમારું નવું જીવન જ સ્ટાર્ટ નથી કરવાનું પણ દેશના કરોડો લોકોના જીવનમાં પરિવર્તન લાવતા સ્વયંમાં એક સ્ટાર્ટ અપ પણ બનવાનું છે. એટલે આ જે ડિગ્રી, આ જે મેડલ આપના હાથમાં છે એ એક રીતે કરોડો આશાઓનો આકાંક્ષા પત્ર છે, જે તમારે પૂર્ણ કરવાની છે. તમે વર્તમાન પર નજર રાખીને ફ્યુચરને પણ એન્ટીસિપેટ કરો. આપણી આજની જરૂરિયાતો શું છે અને 10 વર્ષો બાદ જરૂરિયાતો શું હશે એને માટે આજે કામ કરશો તો, કાલના
પ્રધાનમંત્રીએ ગ્રેટર નોઇડમાં વિવિધ વિકાસલક્ષી પરિયોજનાઓનો શુભારંભ કર્યો;

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશમાં ગ્રેટર નોઇડાની મુલાકાત લીધી હતી અને વિવિધ વિકાસલક્ષી પ્રોજેક્ટનો શુભારંભ કર્યો હતો. પ્રધાનમંત્રીએ પંડિત દીનદયાળ ઉપાધ્યાય ઇન્સ્ટિટ્યૂટ ઑફ આર્કિયોલોજીમાં વીડિયો લિન્ક મારફતે મેટ્રોનાં નોઇડા સિટી સેન્ટર – નોઇડા ઇલેક્ટ્રોનિક સિટી સેક્શનને લીલી ઝંડી આપી હતી. તેમણે ઉત્તરપ્રદેશનાં ખુર્જા અને બિહારનાં બક્સમાં 1320 મેગાવોટની ક્ષમતા ધરાવતા બે થર્મલ પાવર પ્લાન્ટનું ભૂમિપૂજન પણ કર્યું હતું. પ્રધાનમંત્રીએ પંડિત દીનદયાળ ઉપાધ્યાય ઇન્સ્ટિટ્યૂટ ઑફ આર્કિયાલોજીનું ઉદઘાટન કર્યું હતું. તેમણે સંકુલમાં પંડિત દીનદયાળ ઉપાધ્યાયની પ્રતિમાનું અનાવરણ કર્યું હતું અને તેમને શ્રદ્ધાસુમન અર્પણ કર્યા હતાં. પછી તેમણે સંકુલમાં બનાવવામાં આવેલા દીનદયાળ ઉપાધ્યાય સંગ્રહાલયની મુલાકાત પણ લીધી હતી. આ પ્રસંગે પ્રધાનમંત્રીએ ઉપસ્થિત જનસમૂહન સંબોધિત કરીને કહ્યું હતું કે, નોઇડાનું સંપૂર્ણપણે પરિવર્તન થયું છે. અત્યારે નોઇડા વિકાસ અને યુવાનો માટે રોજગારની તક ઉપલબ્ધ કરાવવા માટે ઓળખાય છે. તેમણે જણાવ્યું હતું કે, નોઇડા દેશનાં મેક ઇન ઇન્ડિયા કેન્દ્ર સ્વરૂપે વિકસિત થઈ રહ્યું છે. આ સંદર્ભમાં તેમણે નોઇડામાં દુનિયાની સૌથી મોટી મોબાઇલ ફેક્ટરી સહિત ત્યાં ઉપસ્થિત ઘણી ઇલેક્ટ્રોનિક કંપનીઓનો ઉલ્લેખ પણ કર્યો હતો. પ્રધાનમંત્રીએ કહ્યું હતું કે, દેશનું સૌથી મોટું એરપોર્ટ ઉત્તરપ્રદેશનું જેવરમાં આકાર લઈ રહ્યું છે. એક વાર આ એરપોર્ટનું નિર્માણ પૂર્ણ થઈ જતાં જેવર એરપોર્ટ જીવનને સરળ બનાવવાની સાથે ઉત્તરપ્રદેશ માટે આર્થિક રીતે પણ લાભદાયક બનશે. તેમણે દેશમાં બની રહેલા અન્ય ઘણાં એરપોર્ટનો પણ આ પ્રસંગે ઉલ્લેખ કર્યો હતો. તેમણે કહ્યું હતું કે, ઉડાન યોજનાનાં માધ્યમથી કેન્દ્ર સરકાર નાનાં શહેરોને પણ વિમાન સેવાઓ સાથે જોડવા પ્રતિબદ્ધ છે. ભારતમાં વીજ ક્ષેત્રની સ્થિતિ સુધારવા માટે સરકારની વિવિધ પહેલો વિશે પ્રધાનમંત્રીએ કહ્યું હતું કે, સરકાર વીજળીનાં ઉત્પાદનનાં ચાર પાસા એટલે કે ઉત્પાદન, ટ્રાન્સમિશન, વિતરણ અને જોડાણ પર ધ્યાન કેન્દ્રિત કરી રહી છે. શ્રી મોદીએ કહ્યું હતું કે, એનાથી વીજ ક્ષેત્રમાં વ્યાપક ફેરફાર થયો છે અને એક રાષ્ટ્ર – એક ગ્રિડની કલ્પના સાકાર થઈ છે. સરકાર નવીનીકરણ ઊર્જાનાં ક્ષેત્ર પર પણ સંપૂર્ણ ધ્યાન આપી રહી છે. તેમણે કહ્યું હતું કે, ‘એક વિશ્વ, એક સૂર્ય અને એક ગ્રિડ’ એમનું સ્વપ્ન છે. પ્રધાનમંત્રીએ બક્સર અને ખુર્જામાં બનાવવામાં આવેલા થર્મલ પાવર પ્લાન્ટ વિશે જણાવ્યું હતું કે, તેનાથી દેશનાં વિકાસને વેગ મળશે તથા ઉત્તરપ્રદેશ અને બિહારની સાથે આસપાસનાં રાજ્યોમાં વીજળીની ઉપલબ્ધતામાં મોટુ પરિવર્તન આવશે. તેમણે છેલ્લાં સાડા ચાર વર્ષમાં વીજળીનાં ઉત્પાદનમાં થયેલા મોટા વધારા વિશે વાત કરી હતી. પંડિત દીનદયાળ ઉપાધ્યાય ઇન્સ્ટિટ્યૂટ ઑફ આર્કિયોલોજીનું ઉદઘાટન કરતાં પ્રધાનમંત્રીએ કહ્યું હતું કે, આ સંસ્થા દેશ અને વિદેશનાં વિદ્યાર્થીઓ સાથે સંશોધનકર્તાઓને ઉત્સાહવર્ધક શૈક્ષણિક વાતાવરણ અને અત્યાધુનિક સુવિધાઓ ઉપલબ્ધ કરાવશે. પ્રધાનમંત્રીએ કહ્યું હતું કે, નવા ભારતનું નિર્માણ થઈ રહ્યું છે. તેમણે ઉમેર્યું હતું કે, 125 કરોડ ભારતીયોનાં મજબૂત સહયોગ સાથે નવા ભારતનું નિર્માણ કરવાનું સ્વપ્ન સાકાર થઈ રહ્યું છે. તેમણે દેશને ભ્રષ્ટાચારથી મુક્ત કરાવવાની સરકારની પ્રતિબદ્ધતાનો પુનરોચ્ચાર કર્યો હતો અને સાથે-સાથે આતંકવાદનો ઇંટનો જવાબ પત્થરથી આપવા માટે સૈનિકોની બહાદૂરીને સલામ કરી હતી. પ્રધાનમંત્રીએ કહ્યું હતું કે, સરકાર આતંકવાદ વિરૂદ્ધ આકરા નિર્ણયો લઈ રહી છે.
પ્રધાનમંત્રી શ્રીએ યોગી આદિત્યનાથ અને તેમની મંત્રી પરિષદને શપથ લેવા બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના મુખ્યમંત્રી અને મંત્રીઓ તરીકે શપથ લેવા બદલ યોગી આદિત્યનાથ અને તેમના મંત્રી મંડળને અભિનંદન પાઠવ્યા છે. છેલ્લા પાંચ વર્ષની અનેક સિદ્ધિઓને યાદ કરતાં પ્રધાનમંત્રી શ્રીએ મુખ્યમંત્રીના નેતૃત્વમાં રાજ્ય વિકાસના નવા અધ્યાય લખશે તેવી આશા વ્યક્ત કરી હતી. પ્રધાનમંત્રીએ ટ્વિટ કર્યું: “ઉત્તરપ્રદેશના મુખ્યમંત્રી પદના શપથ ગ્રહણ કરવા પર @myogiadityanath જી અને તેમના મંત્રીમંડળને હાર્દિક અભિનંદન. છેલ્લા 5 વર્ષોમાં રાજ્યની વિકાસ યાત્રાએ અનેક મહત્વના મુકામ પાર પાડ્યા છે. મને વિશ્વાસ છે કે આપના નેતૃત્વમાં પ્રદેશ જન આકાંક્ષાોને પરિપૂર્ણ કરીને પ્રગતિનો વધુ એક નવો અધ્યાય લખશે.” " …
કેબિનેટે આંતરરાષ્ટ્રીય ઉર્જા એજન્સી - મહાસાગર ઉર્જા પ્રણાલીઓ સાથે ભારતને જોડાવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કાર્યાન્વયન કરાનારી સમજૂતી (આઇએ) પર હસ્તાક્ષર કરીને ભારતને આંતરરાષ્ટ્રીય ઉર્જા એજન્સી – મહાસાગર ઉર્જા પ્રણાલી (આઇઇએ – ઓઇએસ)નો એક સભ્ય દેશ બનાવવા માટે પોતાની મંજૂરી આપી દીધી છે. સભ્યતા માટે પ્રમુખ એજન્સી પૃથ્વી વિજ્ઞાન મંત્રાલયના આધીનસ્થ પૃથ્વી પ્રણાલી વિજ્ઞાન સંગઠન – રાષ્ટ્રીય મહાસાગર ટેક્નોલોજી સંસ્થાન (ઇએસએસઓ- એનઆઇઓટી) થશે. આઇઇએ – ઓઇએસનું એક સભ્ય બનવાથી ભારતની પહોંચ દુનિયાભરની ઉન્નત અનુસંધાન અને વિકાસ (આરએન્ડડી) ટીમો તથા ટેકનીક સુધી થઇ જશે. ભારત અને અન્ય દેશોની સાથે મળીને પરીક્ષણ પ્રોટોકોલને વિકસીત કરવામાં ભાગીદાર બનશે. એનાથી આંતરરાષ્ટ્રીય જરૂરિયાતો અને નિયમો અનુસાર ભારતીય પ્રારુપોના પરીક્ષણમાં મદદ મળશે. એના ઉપરાંત સભ્ય દેશોની સંસ્થાઓ સાથે મળીને સંયુક્ત સહકારી કાર્યક્રમ શરૂ કરી શકાશે. એ જ રીતે અન્ય દેશોની સાથે મળીને વિશેષ લક્ષ્યોવાળી ભારતની પોતાની અનુસંધાન પરિયોજનાઓ પર કામ શરૂ કરી શકાશે. પૃષ્ઠભૂમિ : ભારતની લાંબી તટરેખા અને દેશમાં વિજળીની ભારે કમીને ધ્યાનમાં રાખતા મહાસાગર નવીનીકરણીય ઉર્જાનું અધ્યયન કરવું જરૂરી થઇ ગયું છે. સમુદ્રના પ્રકોપને જોતા મહાસાગર ઉર્જાની જાળવણી કરવી એક પડકાર છે. ભારતીય સંદર્ભમાં સંવર્ધિત મહાસાગર ઉર્જા ઉપકરણો (લહેરો, ધારાઓ અને જ્વાર સહિત)ની ડિઝાનીંગ કરવી અને તેના ટેક્નિક તથા વાણિજ્યિક લાભ પર ધ્યાન રાખવું જરૂરી છે. ઉષ્ણકટિબંધીય દેશોમાં સમુદ્રી સપાટીનું તાપમાન અપેક્ષાકૃત ઉંચું હોય છે. અંત : એને ધ્યાનમાં રાખતા મહાસાગર તાપીય ઉર્જા રૂપાંતરણ (ઓટીઇસી) ભારત જેવા દેશો માટે એક ઘણો સારો વિકલ્પ છે. પૃથ્વી વિજ્ઞાન મંત્રાલયને આધિન એક સ્વાયત અનુસંધાન સંસ્થાન ‘એનઆઇઓટી’ સમુદ્રી ઉર્જા તથા અલવણીકરણના ક્ષેત્રમાં કાર્યરત છે.
પ્રધાનમંત્રીએ સિંગાપોરના ભૂતપૂર્વ રાષ્ટ્રપતિ શ્રી એસ.આર. નાથનના નિધન પર દિલાસો વ્યક્ત કર્યો

પ્રધાનમંત્રી શ્રી નરેન્દ્ર મોદીએ સિંગાપોરના ભૂતપૂર્વ રાષ્ટ્રપતિ શ્રી એસ.આર. નાથનના નિધન પર દિલાસો વ્યક્ત કર્યો હતો. સિંગાપુરના ભૂતપૂર્વ રાષ્ટ્રપતિના મોતથી ખુબ દુઃખ થયું, સિંગાપુરે એક ખ્યાતનામ નેતા ગુમાવ્યો છે જેઓ ખૂબજ લોકપ્રિય હતા. ભૂતપૂર્વ રાષ્ટ્રપતિ નાથનના નિધનથી સિંગાપુરના લોકોના દુઃખમાં અમે ભારતીયો પણ સહભાગી થઈએ છીએ. તેમના પરિવારને દિલાસો.
અમેરિકાના રાષ્ટ્રપતિ દ્વારા આયોજિત ભોજન સમારંભમાં પ્રધાનમંત્રી- કહ્યું, સરકારો માટે પરમાણું તસ્કરો અને આતંકવાદીઓ સાથે કામ કરવું એ વર્તમાન સમયનો સૌથી મોટો પડકાર.

પ્રધાનમંત્રી શ્રી નરેન્દ્ર મોદીએ આજે અમેરિકાના રાષ્ટ્રપતિ શ્રી બરાક ઓબામાં દ્વારા યોજાયેલા ભોજન સમારંભમાં પરમાણું સુરક્ષાના જોખમો મુદ્દે પોતાના વિચારો રજુ કર્યા. પ્રધાનમંત્રીએ પરમાણું સુરક્ષાનો મુદ્દો ઉઠાવવા બદલ અમેરિકાના રાષ્ટ્રપતિની પ્રશંસા કરતા જણાવ્યું કે તેમણે આમ કરીને વૈશ્વિક સુરક્ષા માટેની મહાન સેવા કરી છે. બ્રુસેલ્સમાં તાજેતરમાં થયેલા આતંકવાદી હુમલાઓનો ઉલ્લેખ કરતા પ્રધાનમંત્રીએ જણાવ્યું કે બ્રુસેલ્સના માધ્યમથી પરમાણું સુરક્ષાને આતંકવાદ વડે ઉત્પન્ન થનારા વાસ્તવિક અને તાત્કાલિક જોખમો અંગે જાણકારી મળે છે. શ્રી નરેન્દ્ર મોદીએ આતંકવાદના ત્રણ સમકાલીન લક્ષણો પર ધ્યાન દોરવાનું આહ્વાન કર્યું હતું. પહેલું, આજનો આતંકવાદ થીએટરની જેમ અતિ હિંસાનો ઉપયોગ કરે છે. બીજું, આપણે આજે ગુફામાં છુપાયેલા કોઈ એક માણસને નથી શોધી રહ્યા, પરંતુ આપણે એક શહેરમાં એક આતંકવાદીને શોધી રહ્યા છીએ જેની પાસે કમ્પ્યુટર અને સ્માર્ટફોન છે. ત્રીજું, કેટલાક દેશોની સરકાર પરમાણું તસ્કરો અને આતંકવાદીઓ સાથે મળીને કામ કરી રહી છે, જેનાથી સૌથી મોટું જોખમ ઉભું થયું છે. પ્રધાનમંત્રીએ જણાવ્યું હતું કે વર્તમાન સમયમાં આતંકવાદ ૨૧મી સદીની ટેકનોલોજીનો ઉપયોગ કરી રહ્યો છે. તેમણે કહ્યું કે આતંકવાદનું નેટવર્ક આખી દુનિયામાં છે, પરંતુ આપણે આ પડકાર સામે માત્ર રાષ્ટ્રીય સ્તરે લડી રહ્યા છીએ. તેમણે કહ્યું કે આતંકવાદની પહોચ અને પુરવઠા સાંકળ વૈશ્વિક છે, પરંતુ દેશો વચ્ચે વાસ્તવિક સહયોગ બિલકુલ નથી. પ્રધાનમંત્રીએ કહ્યું કે આતંકવાદના કૃત્યોની અટકાયત અને કાર્યવાહી વગર પરમાણું આતંકવાદને નહિ રોકી શકાય. તેમણે પ્રત્યેકને એ ધારણા છોડી દેવા અપીલ કરી કે આતંકવાદ કોઈ બીજાની સમસ્યા છે અને ‘તેનો’ આતંકવાદ ‘મારો’ આતંકવાદ નથી. પ્રધાનમંત્રીએ જણાવ્યું કે પરમાણું સુરક્ષાને રાષ્ટ્રીય પ્રાથમિકતા સમજવી જોઈએ અને દરેક દેશોએ પોતાની આંતરરાષ્ટ્રીય કૃતજ્ઞતાને વળગી રહેવું જોઈએ.
પ્રધાનમંત્રી શ્રી 5 ઓક્ટોબરે હિમાચલ પ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી 5મી ઓક્ટોબર, 2022ના રોજ હિમાચલ પ્રદેશની મુલાકાત લેશે જ્યાં તેઓ રૂ. 3650 કરોડથી વધુના પ્રોજેક્ટનું ઉદ્ઘાટન અને શિલાન્યાસ કરશે. સવારે લગભગ 11:30 વાગ્યે, પ્રધાનમંત્રી શ્રી એઈમ્સ બિલાસપુરનું ઉદ્ઘાટન કરશે. તે પછી, તે લગભગ બપોરે 12:45 પર બિલાસપુરના લુહનુ ગ્રાઉન્ડ પહોંચશે, જ્યાં તે બહુવિધ વિકાસ પ્રોજેક્ટ્સનું ઉદ્ઘાટન અને શિલાન્યાસ કરશે અને જાહેર સમારોહને પણ સંબોધિત કરશે. પ્રધાનમંત્રી લગભગ બપોરે 3:15 કુલ્લુના ધલપુર મેદાન પર પહોંચશે, જ્યાં તેઓ કુલ્લુ દશેરાની ઉજવણીમાં ભાગ લેશે. એઈમ્સ બિલાસપુર
પ્રધાનમંત્રીએ શ્રી અમૃતભાઈ કડીવાલાના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી અમૃતભાઈ કડીવાલાના નિધન અંગે શોક વ્યક્ત કર્યો હતો. પ્રધાનમંત્રીએ એક ટ્વીટમાં કહ્યું, “આરએસએસ ગુજરાત નેતા શ્રી અમૃતભાઈ કડીવાલાના નિધનથી દુઃખી છું. તેમનું સામાજિક યોગદાન હંમેશા માટે યાદ કરવામાં આવશે. સદગતના આત્માની શાંતિ માટે હૃદયપૂર્વક પ્રાર્થના… ઓમ શાંતિ.”
મંત્રીમંડળે વિદેશી રાષ્ટ્રીય ઓઇલ કંપનીઓ દ્વારા કર્ણાટકમાં પાદુર સ્ટ્રેટેજિક પેટ્રોલિયમ ભંડારને ભરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિદેશી રાષ્ટ્રીય ઓઇલ કંપનીઓ (એનઓસી) દ્વારા કર્ણાટકનાં પાદુર સ્થિત પાદુર સ્ટ્રેટેજિક પેટ્રોલિયમ ભંડાર (એસપીઆર)ને ભરવાની મંજૂરી આપી દીધી છે. પાદુર સ્થિત એસપીઆર સુવિધા એક ભૂગર્ભ સ્તરીય ગુફા છે, જેની કુલ ક્ષમતા 2.5 મિલિયન મેટ્રિક ટન (એમએમટી) છે. તેમાં ચાર કક્ષ છે, જે દરેકની ક્ષમતા 0.625 એમએમટી છે. ઇન્ડિયન સ્ટ્રેટેજિક પેટ્રોલિયમ રિઝર્વ્સ લિમિટેડે(આઈએસપીઆરએલ) ત્રણ સ્થળો એટલે કે વિશાખાપટનમ (1.33 એમએમટી), મેંગાલુરુ (1.5 એમએમટી) અને પાદુર (2.5 એમએમટી)માં કુલ 5.33 એમએમટી કાચા ઓઇલનો સંગ્રહ કરવા માટે ભૂગર્ભ ગુફાઓનું નિર્માણ કરવાની સાથે એને કાર્યરત પણ કરી દીધી છે. નાણાકીય વર્ષ 2017-18 માટે વપરાશનાં આંકડા અનુસાર, એસપીઆર કાર્યક્રમનાં પ્રથમ તબક્કા અંતર્ગત કુલ 5.33 એમએમટી ક્ષમતાને કારણે હાલ ભારતની કાચા તેલ સાથે સંબંધિત જરૂરિયાતનાં લગભગ 95 દિવસોનો પુરવઠો હોવાનું અનુમાન છે. નાણાકીય વર્ષ 2017-18 માટે વપરાશનાં આંકડા મુજબ, સરકારે ઓડિશાનાં ચંડીખોલ અને કર્ણાટકનાં પાદુરમાં 6.5 એમએમટીની વધારાની એસપીઆર સુવિધાઓની સ્થાપના માટે જૂન, 2018માં ‘સૈદ્ધાંતિક મંજૂરી’ આપી દીધી છે, જેથી ભારતની ઊર્જા સુરક્ષામાં 11.5 દિવસની વૃદ્ધિ થવાની આશા છે.
પ્રધાનમંત્રીએ સ્વામી વિવેકાનંદને તેમના જન્મ દિવસ પર નમન કર્યું

પ્રધાનમંત્રી શ્રી નરેન્દ્ર મોદીએ સ્વામી વિવિકાનંદને તેમની જયંતીના અવસર પર શ્રદ્ધાંજલિ આપી છે. પ્રધાનમંત્રીએ કહ્યું, “હું શ્રદ્ધેય સ્વામી વિવેકાનંદને તેમની જયંતીના અવસર પર નમન કરું છું. સ્વામી વિવેકાનંદને તેમની જન્મ જયંતિ પર શત્ શત્ નમન.”
પ્રધાનમંત્રીએ રાષ્ટ્રમંડળ રમતોમાં પદક વિજેતાઓને અભિનંદન આપ્યાં

પ્રધાનમંત્રી શ્રી નરેન્દ્ર મોદીએ રાષ્ટ્રમંડળ રમતોમાં પદક વિજેતાઓને અભિનંદન આપ્યાં હતા. વેટલિફ્ટર્સને અભિનંદન આપતાં પ્રધાનમંત્રીએ કહ્યું હતું કે, “સુવર્ણ પદક માટે રાગલા વેંકટ રાહુલ પર ગર્વ છે. મને ખાતરી છે કે આપણાં વેટલિફ્ટર્સની અભૂતપૂર્વ સફળતા વેટલિફ્ટિંગમાં આગળ વધવા વધુને વધુ યુવાનોને પ્રેરણા આપશે. ભારત વેટલિફ્ટિંગ સ્પર્ધામાં મહિલાઓ માટેના 69 કિગ્રા વર્ગમાં સુવર્ણ પદક હાંસલ કરવા બદલ પૂનમ યાદવને અભિનંદન પાઠવે છે. તેમની વેટલિફ્ટિંગ માટેની કટિબદ્ધતા ખરાં અર્થમાં પ્રશંસનીય છે.” પ્રધાનમંત્રીએ નિશાનેબાજોને અભિનંદન આપતાં કહ્યું હતું કે, “આપણાં નિશાનેબાજોએ 2018ની રાષ્ટ્રમંડળ રમતોમાં વિશિષ્ટ સફળતા મેળવી છે. મનુ ભાકેરે ઉત્કૃષ્ટ ફોર્મ જાળવી રાખ્યું છે અને મહિલા 10 મીટર એર પિસ્તોલ સ્પર્ધામાં સુવર્ણ પદક મેળવ્યો છે. તેને અભિનંદન. મહિલા 10મીટર એર પિસ્તોલ સ્પર્ધામાં રજત પદક મેળવનાર હીના સિધુની સફળતાથી આનંદિત છું. તેને અભિનંદન અને ભવિષ્યનાં તેનાં પ્રયાસો માટે શુભેચ્છા. ઉજ્જવળ ભવિષ્ય ધરાવતાં નિશાનેબાજ રવિ કુમારે પુરુષ 10 મીટર એર રાઇફલ સ્પર્ધામાં કાંસ્ય પદક મેળવ્યો છે. દરેક ભારતીયને તેની સફળતા પર ગર્વ છે. આ યુવાન નિશાનેબાજે રમતમગતમાં સારું પ્રદાન કર્યું છે.”
જમૈકાનાં પ્રધાનમંત્રીએ પ્રધાનમંત્રી મોદીને અભિનંદન આપ્યાં

જમૈકાનાંમહામહિમ પ્રધાનમંત્રી એન્ડ્રૂ માઇકલ હૉલનેસ ઓ.એન., એમ.પી.એ પ્રધાનમંત્રી નરેન્દ્ર મોદીને ફોન કર્યો હતો અને લોકસભાની ચૂંટણીમાં તેમનાં પક્ષનાં ઐતિહાસિક વિજય પર અભિનંદન પાઠવ્યા હતા. પ્રધાનમંત્રી મોદીએ અભિનંદન બદલ શ્રી હૉલનેસ અને એમનાં અગાઉ પ્રાપ્ત થયેલા અભિનંદન પત્ર પર આભાર વ્યક્ત કર્યો હતો. તેમણે ભારપૂર્વક જણાવ્યું હતું કે, ભારત જમૈકા અને સંપૂર્ણ કેરિબિયન ક્ષેત્ર સાથેનાં સંબંધોને સર્વોચ્ચ પ્રાથમિકતા આપે છે. તેમણે ધ્યાન દોર્યું હતું કે, ચાલુ વર્ષની શરૂઆતમાં કેરિકોમ (
ઔષધીય છોડના ક્ષેત્રમાં સહયોગ માટે ભારત અને ઈક્વાટોરિયલ ગિની વચ્ચે સમજૂતી કરારને મંત્રિમંડળે આપી મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ઔષધીય છોડના ક્ષેત્રમાં સહયોગ માટે ભારત અને ઈક્વાટોરિયલ ગિનીની વચ્ચે સમજૂતી કરારને કાર્યોત્તર મંજૂરી આપી દીધી છે. આ સમજૂતીથી બંને દેશો વચ્ચે ઔષધીય છોડના ક્ષેત્રને પ્રોત્સાહન મળશે. જે અંતર્ગત સંશોધન કાર્યો, પ્રશિક્ષણ પાઠ્યક્રમો, સંમેલનો અને બેઠકોના આયોજન માટે જરૂરી નાણાંકીય સંસાધન આયુષ મંત્રાલય અંતર્ગત રચાયેલ રાષ્ટ્રીય ઔષધીય છોડ બોર્ડ માટે ફાળવાયેલ બજેટ તથા યોજનાઓમાં પ્રાપ્ત કરાવાશે. પૃષ્ઠભૂમિ : જૈવ વવિધતાની બાબતમાં ભારત દુનિયામાં સમૃદ્ધ દેશોમાનો એક છે. દેશમાં 15 કૃષિ આબોહવાવાળા ક્ષેત્રો છે. ફૂલોવાળા છોડની 17 થી 18 હજાર પ્રજાતિઓ છે. 7 હજારથી વધુ ઔષધીય છોડ છે, જેને આયુર્વેદ, યૂનાની, સિદ્ધ અને હોમિયોપેથી જેવી પારંપરિક ચિકિત્સા પ્રણાલીમાં સૂચિબદ્ધ કરાયા છે. દેશના લગભગ 1,178 ઔષધીય છોડોની પ્રજાતિઓનો વ્યવસાય થાય છે. જેમાંથી 242 પ્રજાતિઓની વાર્ષિક ઘરેલૂ વપરાશ 100 મેટ્રિક ટનથી પણ વધુ છે. ઔષધીય છોડ પારંપરિક ચિકિત્સા પદ્ધતિ અને ઔષધીય ઉદ્યોગનો એક પ્રમુખ આધાર સ્ત્રોત હોવાની સાથે જ ભારતની વસતિનો એક મોટા ભાગને આજીવિકા અને સ્વાસ્થ્ય સુરક્ષા પણ પૂરી પાડે છે. વિશ્વ સ્તર પર પારંપરિક અને વૈકલ્પિક સ્વાસ્થ્ય સેવાઓમાં ઘણી વૃદ્ધિ થઈ છે જેથી ઔષધીય છોડનો વેપાર 120 અરબ અમેરિકી ડૉલર સુધી પહોંચી ગયો છે. આની 2050 સુધી સાત ખરબ અમેરિકી ડૉલર સુધી પહોંચવાની સંભાવના છે. મોટી સંખ્યામાં ઘણાં એવા છોડ છે જે ઉષ્ણ કટિબંધીય ક્ષેત્રમાં જોવા મળે છે. એવા છોડ ભારત અને ગિની બંને જગ્યામાં લગભગ એક સમાન ભૌગોલિક અને જળવાયુ સ્થિતિમાં હોવાના લીધે મોટી સંખ્યામાં છે.
પ્રધાનમંત્રીએ સિક્કિમના લોકોને તેમના રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સિક્કિમના લોકોને તેમના રાજ્ય સ્થાપના દિવસ પર શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; "સિક્કિમનાં મારા બહેનો અને ભાઈઓને રાજ્ય સ્થાપના દિવસની શુભેચ્છાઓ. સિક્કિમના લોકોએ વિવિધ ક્ષેત્રોમાં પોતાનું આગવું સ્થાન મેળવ્યું છે અને રાષ્ટ્રીય પ્રગતિમાં ભરપૂર યોગદાન આપી રહ્યા છે. રાજ્યના લોકોને સુખ અને સારા સ્વાસ્થ્યના આશીર્વાદ મળે."
કેબિનેટે કૃષિ અને સંબંધિત ક્ષેત્રમાં સહયોગ માટે તાઇવાન સાથે સહેમતિ પત્રને પોતાની સ્વીકૃતિ આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કૃષિ તથા સંબંધિત ક્ષેત્રમાં સહયોગ માટે ભારત સ્થિત તાઇપેઇ આર્થિક તથા સાંસ્કૃતિક કેન્દ્ર અને તાઇપેઇ સ્થિત ભારત તાઇપેઇ સંઘની વચ્ચે સહેમતિ પત્રને પોતાની પૂર્વવ્યાપી મંજૂરી આપી દીધી છે. આ સહેમતિ પત્ર (એમઓયુ)માં કૃષિ, માળીકામ, પશુપાલન, મત્સ્ય પાલન, જળીય કૃષિ (એક્વાકલ્ચર) અને ખાદ્ય પ્રસંસ્કરણ, આનુવંશિક સંસાધનોની સાથે – સાથે પર્યાવરણીય સ્થિરતાના ક્ષેત્રમાં સહયોગનો ઉલ્લેખ કરવામાં આવ્યો છે. બંને પક્ષ આ ક્ષેત્રોમાં સહયોગ માટે બંને દેશોના ખાનગી ક્ષેત્રને પ્રોત્સાહિત કરશે. બંને પક્ષો વચ્ચે સહયોગમાં યાત્રાઓ, સૂચનાઓ, ઔદ્યોગિકી તથા પ્રશિક્ષણના આદાન – પ્રદાનની સાથે સાથે વેપારમાં પડતી મુશ્કેલીઓમાં ઘટાડો સુનિશ્ચિત કરતા કૃષિ વેપારનું વિસ્તારીકરણ પણ સામેલ છે. એમઓયુ અંતર્ગત આપસી હિતની પ્રાથમિકતાવાળા ક્ષેત્રોની ઓળખ કરવી તથા બંને પક્ષો દ્વારા ચિન્હિત ગતિવિધિઓના અમલની દિશામાં પ્રગતિ માટે આગળની કાર્યવાહી કરવા હેતૂ એક સંયુક્ત કાર્યકારી સમિતિની રચના કરવામાં આવશે. આ એમઓયૂ પર આરંભમાં પાંચ વર્ષોની અવધિ માટે હસ્તાક્ષર કરવામાં આવશે અને આગામી પાંચ વર્ષોની અવધિ માટે તેનું સ્વત: જ નવીનીકરણ થઇ જશે, શરત એ છે કે એમાંથી કોઇ પણ પક્ષ તેને નિરસ્ત કરવાની પોતાની ઇચ્છા/ઇરાદો વ્યક્ત ન કરી દે.
પ્રધાનમંત્રી શ્રીએ ઉત્તર પ્રદેશના લખીમપુર ખેરીમાં અકસ્માતમાં મૃત્યુ પામેલા લોકો માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના લખીમપુર ખેરી જિલ્લામાં થયેલા એક અકસ્માતમાં થયેલા મૃત્યુ અંગે ઊંડા શોકની લાગણી વ્યક્ત કરી છે. તેમણે અકસ્માતમાં ઘાયલ થયેલા લોકોના ઝડપથી સ્વસ્થ થવાની પણ શુભેચ્છા પાઠવી હતી. પ્રધાનમંત્રી શ્રીએ મૃતકના નજીકના સંબંધીઓને રૂ. 2 લાખની એક્સ-ગ્રેશિયા અને પ્રાઇમ મિનિસ્ટર નેશનલ રિલીફ ફંડ (
પ્રધાનમંત્રી ગુજરાતની મુલાકાતે, સૌરાષ્ટ્ર નર્મદા સિંચાઈ યોજનાનો પ્રારંભ કર્યો

પ્રધાનમંત્રી શ્રી નરેન્દ્ર મોદીએ આજે સૌરાષ્ટ્ર નર્મદા ઈરીગેશન (સૌની) પ્રોજેકટનો ગુજરાતમાં સણોસરા ખાતે તકતીનું અનાવરણ કરીને પ્રારંભ કર્યો હતો. પ્રધાનમંત્રીએ આજે આજી-3 ડેમના સ્થળની પણ મુલાકાત લીધી હતી અને ડેમના દરવાજાઓમાંથી છૂટતા પાણીને નિહાળ્યું હતું. આ પ્રસંગે એકત્ર થયેલી જંગી મેદનીને સંબોધન કરતા પ્રધાન મંત્રીએ જણાવ્યું કે, હું જ્યારે ગુજરાતનો મુખ્ય પ્રધાન હતો ત્યારે પણ હું દ્રઢપણે માનતો હતો કે પાણી ખેડૂત માટે અત્યંત મહત્વની બાબત છે. તેમણે કહ્યું કે રાજ્યમાં પાણીના તળ ઊંચા આવવાની શરૂઆત થઈ છે. ચેક ડેમનું પણ મોટી સંખ્યામાં નિર્માણ કરવામાં આવ્યું હોવાનો તેમણે વધુમાં ઉલ્લેખ કર્યો હતો. પ્રધાનમંત્રીએ એ બાબતની નોંધ લીધી હતી કે કચ્છમાં એક સમયે એવી સ્થિતિ હતી કે આપણા જવાનોને પૂરતું પાણી મળી શકતું ન હતું, પણ ત્યાં હવે પરિસ્થિતિ પલટાઈ છે. પ્રધાનમંત્રીને તેમણે જ્યારે સૌરાષ્ટ્રના સાંસદો સાથે સૌપ્રથમ મુલાકાત કરીને સૌની પ્રોજેકટની વાત કરી તે એ ઘટનાને પણ યાદ કરી હતી. તેમણે કહ્યું કે આ એક એવો પ્રયાસ છે જેના માટે દરેકે દરેક ગુજરાતીને ગૌરવ થવું જોઈએ. શ્રી નરેન્દ્ર મોદીએ જળ સંરક્ષણની જરૂરિયાત ઉપર પણ ભાર હતો અને કહ્યું હતું કે કેન્દ્ર સરકારે ખેડૂતો માટે પાક વીમા જેવા કેટલાક કલ્યાણકારી કદમ ઉઠાવ્યા છે. પ્રધાનમંત્રીએ એલપીજી ગેસ જોડાણ માટેની ઉજ્જવલા અને એલઈડી બલ્બના વિતરણ જેવી યોજનાઓની વિગતો આપતા જણાવ્યું કે આ યોજનાઓ લોકોના જીવનધોરણમાં કેવો તફાવત સર્જી રહી છે.
કેન્દ્રીય મંત્રીમંડળે 01.07.2021ની અસરથી કેન્દ્ર સરકારના કર્મચારીઓને મોંઘવારી ભથ્થું અને પેન્શન માટે મોંઘવારી રાહતનો વધારાનો હપ્તો જારી કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે કેન્દ્ર સરકારના કર્મચારીઓને મોંઘવારી ભથ્થું અને પેન્શનર્સને મોંઘવારી રાહત (ડીઆર)નો વધારાનો હપ્તો તા. 01.07.2021ની અસરથી જારી કરવા માટે મંજૂરી આપી છે. જેમાં મોંઘવારી સામે રાહત આપવા માટે બેઝિક પે/પેન્શનના હાલના 28%માં 3%નો વધારો કરવામાં આવ્યો છે. આ વૃદ્ધિ સ્વીકૃત ફોર્મેટ અનુસાર છે, જે સાતમા કેન્દ્રીય પગાર પંચની ભલામણો પર આધારિત છે. મોંઘવારી ભથ્થું અને મોંઘવારી રાહત બંનેના કારણે રાજકોષ પર સંયુક્ત પ્રભાવ 9488.70 કરોડ રૂપિયા પ્રતિ વર્ષ જેટલો થશે. તેનાથી લગભગ 47.14 લાખ કેન્દ્ર સરકારના કર્મચારીઓ અને 68.62 લાખ પેન્શનર્સને ફાયદો થશે. …
પ્રધાનમંત્રીએ આંધ્ર પ્રદેશના નેલ્લોરમાં એક જાહેર સભામાં દુર્ઘટનાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્ર પ્રદેશના નેલ્લોર જિલ્લામાં એક જાહેર સભામાં દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રીએ ઇન્દોરમાં શહેરી વિકાસ પરિયોજનાઓનું ઉદઘાટન કર્યું, સ્વચ્છ સર્વેક્ષણ પુરસ્કારો એનાયત કર્યા

પ્રધાનમંત્રી શ્રી નરેન્દ્ર મોદીએ આજે (23 જૂન, 2018) રિમોટ દ્વારા રાજ્યનાં વિવિધ સ્થળો પર શહેરી વિકાસ પરિયોજનાઓનું ઉદઘાટન કર્યું હતું. આ યોજનાઓમાં પ્રધાનમંત્રી આવાસ યોજના હેઠળના આવાસો, શહેરી પાણી પૂરવઠા યોજનાઓ, શહેરોમાં ઘન કચરાનો નિકાલ, શહેરી સ્વચ્છતા, શહેરી પરિવહન અને શહેરી લેન્ડસ્કેપ પરિયોજનાઓનો સમાવેશ થાય છે. ઇન્દોર ખાતે યોજાયેલા એક સમારંભમાં તેમણે સ્વચ્છ સર્વેક્ષણ પુરસ્કાર 2018નું વિતરણ કર્યું હતું અને સ્વચ્છ સર્વેક્ષણ 2018ના પરિણામોનું ડેશબોર્ડનો લૉન્ચ કર્યું હતુ. આ પ્રસંગે એકત્ર થયેલી જંગી જનમેદનીને સંબોધન કરતાં પ્રધાનમંત્રીએ જણાવ્યું કે સ્વચ્છ ભારત એ મહાત્મા ગાંધીજીનું સપનું હતું, જે હવે 125 કરોડ ભારતીયોનો સંકલ્પ બની ચૂક્યો છે. સૌથી સ્વચ્છ શહેર તરીકેનો એવોર્ડ પ્રાપ્ત કરનારા ઇન્દોરનો ઉલ્લેખ કરીને તેમણે કહ્યું કે ઇન્દોરથી સમગ્ર દેશ પ્રેરણા લઈ શકે તેમ છે. તેમણે સૌથી સ્વચ્છ રાજ્ય તરીકે ઉત્તમ દેખાવ કરનાર 3 રાજ્યો ઝારખંડ, મહારાષ્ટ્ર અને છત્તીસગઢની પણ પ્રશંસા કરી હતી. સ્વચ્છતા ક્ષેત્રે થયેલી પ્રગતિની અંગે પણ તેમણે વાત કરી હતી. પ્રધાનમંત્રીએ કેન્દ્ર સરકાર કેવી રીતે ભારતમાં શહેરી માળખાગત સુવિધાઓમાં આધુનિકીકરણ લાવી રહી છે તે અંગે પણ વાત કરી હતી. સ્વચ્છ ભારત અભિયાન ઉપરાંત તેમણે પ્રધાનમંત્રી આવાસ યોજના (શહેરી), સ્માર્ટ સિટી અભિયાન, અમૃત અને દિનદયાળ ઉપાધ્યાય રાષ્ટ્રીય શહેરી આજીવિકા અભિયાનનો પણ ઉલ્લેખ કર્યો હતો. તેમણે ભારતના પ્રથમ સ્માર્ટ સિટી તરીકે થોડાં દિવસો પહેલાં નવા રાયપુરમાં ઈન્ટીગ્રેટેડ કમાન્ડ અને કન્ટ્રોલ સેન્ટરનું ઉદ્દઘાટન કર્યું હતું તેની પણ યાદ અપાવી હતી. તેમણે કહ્યું કે આ પ્રકારની કવાયત હવે મધ્ય પ્રદેશના અન્ય શહેરોમાં પણ ચાલી રહી છે. તેમણે મધ્ય પ્રદેશમાં શહેરી વિકાસની હાથ ધરાયેલી વિવિધ પહેલો બાબતે થયેલી પ્રગતિ અંગે પણ વિગતે વાત કરી હતી. તેમણે કહ્યું કે આજે જેનો પ્રારંભ કરવામાં આવ્યો છે તે આવાસ પરિયોજના મારફતે મધ્ય પ્રદેશના એક લાખથી વધુ આવાસ વગરના લોકોને તેમનું પોતાનું ઘર મળશે. તેમણે કહ્યું કે ભારત સરકાર વર્ષ 2022 સુધીમાં તમામને માટે આવાસનું સ્વપ્ન સાકાર કરવાની દિશામાં કામ કરી રહી છે. તેમણે કહ્યું કે આ ધ્યેય સિદ્ધ કરવા માટે છેલ્લા 4 વર્ષમાં અંદાજે 1.15 કરોડ આવાસોનું બાંધકામ કરવામાં આવ્યું છે અને લગભગ બે કરોડથી વધુ આવાસો બંધાઈ રહ્યા છે. તેમણે કહ્યું કે પ્રધાનમંત્રી આવાસ યોજના પણ રોજગાર નિર્માણ અને મહિલા સશક્તિકરણનું સાધન બની રહી છે. પ્રધાનમંત્રીએ વિકાસના અન્ય ક્ષેત્રોમાં થયેલી પ્રગતિ અંગે પણ વાત કરી હતી.
પ્રધાનમંત્રી 16 ફેબ્રુઆરીના રોજ માળખાગત સુવિધા ક્ષેત્રમાં અંદાજપત્રના અસરકારક અમલીકરણ અંગે ભાવિ રૂપરેખા પર આધારિત વિચારવિમર્શ વેબિનારમાં સંબોધન આપશે

પ્રધાનમંત્રી શ્રી નરેન્દ્ર મોદી 16 ફેબ્રુઆરી 2021ના રોજ સાંજે 4 કલાકે માળખાગત સુવિધા ક્ષેત્રમાં અંદાજપત્ર 2021-22ના અસરકારક અમલીકરણ માટે ભાવિ રૂપરેખા અંગે વિચારવિમર્શ માટેના વેબિનારમાં સંબોધન આપશે. વેબિનાર વિશે આ વેબિનારમાં 200થી વધારે પેનલિસ્ટ ભાગ લેશે જેમાં મુખ્ય નાણાંકીય સંસ્થાઓ અને ફંડ્સના પ્રતિનિધિઓ, ઇજારેદારો અને કોન્ટ્રાક્ટરો, સલાહકારો અને વિષય નિષ્ણાંતો પણ સામેલ રહેશે. આ પેનલિસ્ટ્સ માળખાગત સુવિધાઓના વિકાસના ઝડપી ગતિએ અમલીકરણ અને ગુણવત્તા વિશે તેમના વિચારોનું આદાનપ્રદાન કરશે જેમાં મુખ્યત્વે અદ્યતન ટેકનોલોજીના ઉપયોગ અને આ ક્ષેત્રમાં વધુને વધુ રોકાણને આકર્ષવા જેવી બાબતો પર ધ્યાન કેન્દ્રિત કરવામાં આવશે. આ પછી, બે સમાંતર બ્રેકઆઉટ સત્રોનું આયોજન કરવામાં આવશે જેમાં અંદાજપત્રની દૂરંદેશીના ઝડપી અમલીકરણ માટે લાગુ થવા પાત્ર પરિયોજનાઓની યાદી સંકલિત કરવા માટે અને અમલીકરણની ભાવિ રૂપરેખાનો મુસદ્દો તૈયાર કરવા માટે મંત્રીઓના સમૂહના વરિષ્ઠ અધિકારીઓ અને આંતર-વિભાગીય નિષ્ણાતો દ્વારા ચર્ચા પણ સામેલ છે. અંતિમ તૈયાર કરવામાં આવેલી વ્યૂહનીતિ અમલીકરણ વિશે હિતધારકો સાથે ચાલુ પરામર્શનું પણ આયોજન કરવામાં આવ્યું છે.
સોમનાથના ટ્રસ્ટીઓની116મી બેઠક સોમનાથ ખાતે યોજાઈ

શ્રી સોમનાથ ટ્રસ્ટના ટ્રસ્ટીઓની 116મી બેઠક આજે સોમનાથ ખાતે યોજાઈ ગઈ. આ બેઠકમાં આ મુજબના ટ્રસ્ટીઓ ઉપસ્થિત રહ્યા હતા: પ્રધાનમંત્રી શ્રી નરેન્દ્ર મોદી, શ્રી લાલ કૃષ્ણ અડવાણી, શ્રી અમિત શાહ, શ્રી કેશુભાઈ પટેલ, શ્રી પી. કે. લહેરી, શ્રી જે. ડી. પરમાર અને શ્રી હર્ષ નેઓતિઆ. આ બેઠકમાં શ્રી નરેન્દ્ર મોદીએ સૂચવ્યું કે શ્રી સોમનાથ મંદિરનું સંપૂર્ણ કેમ્પસ પાણી, હરિયાળી અને સુવિધાઓ સાથે ફરી તૈયાર થવું જોઈએ. તેમણે સલાહ આપી કે ટ્રસ્ટે વેરાવળ અને પ્રભાસ પાટણને કેશલેસ બનાવવા માટેના પ્રયત્નોમાં સક્રિય રીતે સહકાર આપવો જોઈએ. તેમણે એમ પણ જણાવ્યું કે ટ્રસ્ટ વડે તમામ મોટા શહેરોમાં ખાસ મહોત્સવનું આયોજન થવું જોઈએ. બેઠકમાં એવું નક્કી કરવામાં આવ્યું કે શ્રી કેશુભાઈ પટેલ વર્ષ 2017માં ટ્રસ્ટના ચેરમેન તરીકે યથાવત ચાલુ રહેશે.